wickkiey/tamil-wikipedia-chunked huggingface dataset:
# கின்னரப்பெட்டி

## பங்கு பாத்திரம்

ஜாஸ்,புளூஸ், ராக் இசை, நாட்டுப்புற இசை மற்றும் பல மேற்கத்திய இசை வடிவம் போன்ற மேற்கத்திய பாரம்பரிய இசையில் கின்னரப்பெட்டி மிக முக்கிய பங்கினை வகிக்கிறது. மிகப்பெரும் எண்ணிக்கையிலாக இசையமைப்பாளர்களும் பாடலாசிரியர்களும் கின்னாரப்பெட்டி கலைஞர்களாக இருந்திருக்கின்றனர். ஏனெனில் கின்னாரப்பெட்டியில் உள்ள விசைப்பலகைகள் சிக்கலான மெல்லிசைகளையும் அனுசுர இடைவினைகளையும், பல்வேறு சுதந்திரமான மெல்லிசை வரிகளை ஒரே நேரத்தில் உருவாக்க முடிகிறது. கின்னரப்பெட்டிகள் திரைப்படம் மற்றும் தொலைக்காட்சி நிகழ்ச்சிகளிலும் பின்னணி இசைக்காகவும் பயன்படுத்தப்படுகின்றன, மேலும் இசையமைப்பாளர்கள் இசைக்கருவிகளைப் பயன்படுத்துவதற்கும்,மேலும் மற்ற இசைக்கருவிகளோடு இவை சேர்த்து பயன்படுத்தப்பட்டாலும் மெல்லிசை மற்றும் அடிநாதங்களை உருவாக்கவும் இந்த இசைக்கருவியே பயன்படுத்தப்படுகிறது. இசைக்குழு நடத்துனர்கள் பெரும்பாலும் கின்னாரப்பெட்டியை கற்றுக் கொள்கின்றனர் ஏனெனில் மேடைக்கச்சேரிகளில் பார்வையாளர்களையும் இசைப்பிரியர்களையும் கவரும் வகையிலான பாடல்களை இசைக்க இது ஒரு சிறந்த கருவியாகும். கின்னரப்பெட்டியானது ஆரம்ப மற்றும் உயர்நிலை பள்ளிகள் மற்றும் பல்கலைக்கழகங்கள் மற்றும் கல்லூரிகளில் இசைக் கல்வியில் முக்கியப் பங்கு வகிக்கும் இசைக் கருவியாகும். பெரும்பாலான இசை வகுப்பறைகள் மற்றும் பயிற்சி அறைகள் கின்னாரப்பெட்டியைக் கொண்டுள்ளன. இசைக் கோட்பாடுகள், இசை வரலாறுகள் மற்றும் இசை மதிப்பீட்டு வகுப்புகள் ஆகியவற்றை கற்பிப்பதற்கு கின்னாரப்பெட்டி பயன்படுத்தப்படுகின்றன.
# கின்னரப்பெட்டி

## தொடுதிரை கின்னாரப்பெட்டி

தொழிநுட்பத்தின் மூலம் கின்னாரப்பெட்டி இசை கருவியை செல்பேசி அல்லது கணிணியில் நிறுவி தொடுதிரை மூலமாக இசைக்கும் அளவிற்கு இன்றைய அறிவியல் வளர்ச்சியடைந்துள்ளது. இதனை எவர் வேண்டுமானாலும் அரவரவர் செல்பேசியில் நிறுவி கின்னார இசையினை
செல்பேசி அல்லது தொடுதிரைக் கணிணித் திரையில் தோன்றும் விசைப்பலகையை தொட்டு இசைக்க முடியும்.
# கின்னரப்பெட்டி

## மின், மின்னியல் மற்றும் எண்முறை கின்னாரப்பெட்டி

### மின் கின்னாரப்பெட்டி

மின்சாரத்தைக் கொண்டு செயல்படும் கின்னாரப்பெட்டிகள் மின் கின்னாரப்பெட்டிகள் (electric piano) ஆகும். 1920 களின் பிற்பகுதியில் புழக்கத்தில் இருந்த கின்னாரப்பெட்டியானது ஒரு காந்தம், ஒரு பெருக்கி மற்றும் ஒலிபெருக்கியுடன் உலோக கம்பி வடம் கொண்டு மின்சாரத்தால் இயங்கக்கூடியதாகவும் இருந்தன.. 1960 மற்றும் 1970 களில் பாப் மற்றும் ராக் இசைக்கச்சேரிகளில் மின் கின்னாரப்பெட்டி மிகவும் பிரபலமாக இருந்தன. பெண்டர் ரோட்ஸ் மின்சார கின்னாரப்பெட்டியில் மின்சார கித்தாரில் உள்ளதைப் போலவே
கம்பிகளுக்குப் பதிலாக உலோகத் தகரம் பயன்படுத்தப்பட்டது.
# கின்னரப்பெட்டி

## மின், மின்னியல் மற்றும் எண்முறை கின்னாரப்பெட்டி

### மின்னியல் கின்னாரப்பெட்டி

மின்னியல் கின்னாரப்பெட்டியானது (*Electronic Piano*) கேட்பொலியிலா கருவியாகும். இவற்றில் தந்திக் கம்பியிழையோ, சுத்தி போன்ற அமைப்புகளோ காணப்படுவதில்லை. ஆனால் இதில் ஒரு வகையான கூட்டிணைப்பி தூண்டுதல் அல்லது பின்பற்றுதல் செயல்கள் மூலம் கின்னாரப்பெட்டி ஒலிகளை ஒருங்கிணைத்து வடிகட்டிகளைப் பயன்படுத்தி ஒலிகள் உருவாக்கப்படுகிறது. இதற்கு விசைப்பலகையுடன் இணைக்கப்பட்ட பெருக்கி உதவி தேவைப்படாது. (இருப்பினும் சில கின்னாரப்பெட்டிகளில் மின்னியல் விசைப்பலகையுடன் பெருக்கி மற்றும் ஒலிபெருக்கியும் சேர்த்தே கட்டமைக்கப்பட்டுப் பயன்படுத்தப்படுகிறது.) இதற்கு மாற்றாக இவ்வகை கின்னாரப்பெட்டிகளைக் கொண்டு ஒருவர் பிறரை தொல்லை செய்யாமல் தலையணி உதவியுடன் பயிற்சி செய்யலாம்.
# கின்னரப்பெட்டி

## மின், மின்னியல் மற்றும் எண்முறை கின்னாரப்பெட்டி

### எண்ம கின்னாரப்பெட்டி

எண்ம கின்னாரப்பெட்டியும் (*Digital Piano*) கேட்பொலியிலா கருவியாகும். இவற்றிலும் தந்திக் கம்பியிழையோ, சுத்தி போன்ற அமைப்புகளோ காணப்படுவதில்லை. இதில் உருவாக்கப்படும் இசையொலிகள் மிகவும் துல்லியமாக உள்ளன.
# கின்னரப்பெட்டி

## கட்டமைப்பு மற்றும் பாகங்கள்

கின்னாரப்பெட்டியில் 12,000 தனித்தனி பாகங்களைக் கொண்டுள்ளன.
# டெஃப்லான்

வினைவிப்படியம் அல்லது “**டெஃப்லான்”** (Teflon) என்பது டுபாண்ட் (DuPont) நிறுவனம் தயாரிக்கும் வேதியியற் பொருளொன்றின் வணிகப் பெயர் ஆகும். இது பாலிடெட்ராபுளோரோஎதிலீன் (polytetrafluoroethylene) என்னும் வேதியியற் பெயர் கொண்ட ஒரு கரிமச் சேர்வை ஆகும். இதன் மூலக்கூற்றில் சங்கிலித் தொடராக அமைந்த காபன் அணுக்களும் அவற்றோடு இணைந்துள்ள புளோரீன் அணுக்களும் உள்ளன. வேறு சில கரிமச் சேர்வைகளைப் போலன்றி இச் சேர்வையின் மூலக்கூற்றில் உள்ள காபன் சங்கிலி முற்றிலுமாகப் புளோரீன் (வினைவியம்) அணுக்களால் சூழப்பட்டுள்ளது. இம் மூலக்கூற்றில் உள்ள காபன் (கரிமம்) மற்றும் புளோரீன் அணுக்களுக்கு இடையிலான பிணைப்பு மிகவும் வலுவானது. டெஃப்லானின் இந்த மூலக்கூறு அமைப்பு அதன் தனித்துவமான இயல்புகளுக்குக் காரணமாகும். இதன் முக்கிய இயல்புகளில் ஒன்று அதன் அதிகூடிய வழுக்கும் தன்மை ஆகும். அறியப்பட்டுள்ள சேர்வைகளில் அதிக வழுக்குத் தன்மை கொண்ட சேர்வை இதுவே எனக் கூறப்படுகின்றது. பெரும்பாலான வேதியியற் பொருட்களால் தாக்கப்படாதிருக்கும் தன்மையும் இதன் அதிகம் வேண்டப்படுகின்ற தன்மைகளுள் ஒன்று.
# டெஃப்லான்

## பயன்பாடு

1938 இல் முதன்முதலாக டுபொண்ட்டின் ஆய்வுகூடம் ஒன்றில் தற்செயலாக இது கண்டுபிடிக்கப்பட்டது. இதன் தொடக்ககாலத்தில் இது பெரும்பாலும் தொழில் துறைத் தேவைகளுக்கே பயன்பட்டு வந்தது. அமெரிக்காவின் விண்வெளித் திட்டங்களில் பரவலாகப் பயன்படுத்தப்பட்ட இப்பொருள் தொழில்நுட்ப வளர்ச்சியுடன் பலவகையான அன்றாடத் தேவைகளுக்கும் பயன்படக்கூடிய ஒன்றாக மாறியுள்ளது. சமையல் பாத்திரங்களில் ஒட்டாத பூச்சுக்களாகப் பயன்படுவதுடன், கறை படியாத துணிகள் தயாரிப்பு, மூக்குக் கண்ணாடி வில்லைகள் தயாரிப்பு, உராய்வு நீக்கிகளின் தயாரிப்பு, கட்டிடத் தொழில் போன்றவற்றிலும் இதன் பயன்பாடு உள்ளது.
# சிரேயா ரெட்டி

**சிரேயா ரெட்டி** தொலைக்காட்சி நிகழ்ச்சி தொகுப்பாளினியும், திரைப்பட நடிகையும் ஆவார். இவர் மலையாளம்,தெலுங்கு, தமிழ்த் திரைப்படங்களில் நடித்துள்ளார். திரைப்பட நடிகையாவதற்கு முன்னர் *சதன் மியுசிக் சுபைஸ்* தொலைக்காட்சியில் நிகழ்ச்சிகளைத் தொகுத்து வழங்கி வந்தார். தமிழில் முதலாவதாக 2002 ஆம் ஆண்டு வெளியான சாமுராய் திரைப்படத்தில் நடித்தார்.  
சாமுராய் திரைப்படத்தில் அறிமுகமானதைத் தொடர்ந்து, இவர் கிட்டத்தட்ட தமிழ், தெலுங்கு மற்றும் மலையாளத் திரைப்படங்களில் தோன்றினார். அதில் *பிளாக்* (2004), திமிரு (2006) மற்றும் காஞ்சிவரம் (2008) மற்றும் சாலார்: பகுதி 1 – போர்நிறுத்தம் (2023) ஆகியவை இவரது குறிப்பிடத்தக்கப் படங்களாகும்.
# சிரேயா ரெட்டி

## படப்பட்டியல்

| ஆண்டு | திரைப்படம் | பாத்திரத்தின் பெயர் | மொழி | குறிப்புகள் |  |
| --- | --- | --- | --- | --- | --- |
| 2002 | *சாமுராய்* | தமிழ் | சிறப்புத் தோற்றம் |  |  |
| 2003 | *அப்புடப்புடு * | ராதிகா | தெலுங்கு |  |  |
| 2004 | *ப்ளேக்* | ஆனந்தம் | மலையாளம் |  |  |
| *19 ரெவொலுஷன்ஸ்* | ஷிரின் கோலத்துக்கார் | ஆங்கிலம் |  |  |  |
| 2005 | *பரத்ச்சந்திரன் ஐ. பி. எஸ்.* | ஹேமா | மலையாளம் |  |  |
| 2006 | *அம்மா செப்பிந்தி* | ரஜியா | தெலுங்கு |  |  |
| *ஓராள்* | மலையாளம் |  |  |  |  |
| *திமிரு* | ஈசுவரி | தமிழ் |  |  |  |
| *வெயில்* | பாண்டி | தமிழ் |  |  |  |
| 2007 | *பள்ளிக்கூடம்* | ஜான்சி | தமிழ் |  |  |
| 2008 | *காஞ்சிவரம்* | அன்னம் வேங்கடம் | தமிழ் | பரிந்துரை, சிறந்த நடிகைக்கான பிலிம்பேர் விருது - தமிழ்
பரிந்துரை, சிறந்த துணை நடிகைக்கான விஜய் விருது |  |
| 2016 | *சில சமயங்களில்* | தமிழ் |  |  |  |
| 2017 | *அண்டாவ காணோம்* | சாந்தி | தமிழ் | படப்பிடிப்பில் உள்ளது | } |
# மாளவிகா

**ஸ்வேதா கோனுர்** (பிறப்பு: சூலை 19, 1979) என்ற இயற்பெயரைக் கொண்ட **மாளவிகா** எண்ட் லவலீ மாடல் அழகியாக இருந்து பின்னர் திரைப்பட நடிகையானார். இவர் தமிழ், இந்தி, தெலுங்கு திரைப்படங்களில் நடித்துள்ளார். சுந்தர் சி. இயக்கத்தில் வெளியான திரைப்படமான உன்னை தேடி திரைப்படத்தில் அஜித்குமாருடன் முக்கிய வேடத்தில் நடித்து தமிழ்த் திரைப்படத்துறையில் அறிமுகமானார். 2002-2003 இல் இவர் நடித்த தமிழ்த் திரைப்படங்கள் வெற்றியளிக்காததால் தெலுங்குத் திரைப்படங்களில் நடிக்கச் சென்றார். 2004 ஆம் ஆண்டு சூர்யா நடித்த பேரழகன் திரைப்படத்தில் ஒரு பாடலுக்கு நடனமாடியதன் மூலம் மறுபடியும் தமிழ்த் திரைப்படங்களில் நடிக்க தொடங்கினார். வசூல்ராஜா எம்.பி.பி.எஸ் திரைப்படத்தில் கமலுடன் நடித்தார். பின்னர் பாலிவுட்டில் *சீ யூ எட் 9* திரைப்படத்திலும் நடித்தார். இவர் ரோஜா வனம், வெற்றிக் கொடி கட்டு, சந்திரமுகி, வியாபாரி, திருட்டு பயலே ஆகிய படங்களில் நடத்துள்ளார். 2007-ல் சுமேஷ் என்பவரை திருமணம் செய்து கொண்டார்.  
தற்போது 38 வயதாகும் இவருக்கு ஒரு ஆண் குழந்தையும், ஒரு பெண் குழந்தையும் உள்ளனர். கணவருடன் மகிழ்ச்சியாக குடும்பம் நடத்தி வருகிறார். நடிப்பதை நிறுத்திக் கொண்டார்.
# வார்ப்புரு:Non-free stamp

<div id="imageLicense">
<div id="imageLicenseIcon"></div>
<div id="imageLicenseText">
இப்படம் ஒரு அஞ்சல் தலையின் படம் ஆகும். இதன் பதிப்புரிமை இதனை வெளியிட்டவருக்கு சொந்தமானது. இதை இங்கு வெளியிடுவதில் வரம்புகள் இருக்கலாம். இவ்வகை அஞ்சல் தலைகளை:
- இவ்வஞ்சல் தலைகளை குறிக்க கட்டுரைகளில் பயன்பட்டுத்தலாம்
- இலாப நோக்கமற்ற விக்கிமீடியா அமைப்பால் ஐக்கிய அமெரிக்காவில் உள்ள சேமிப்பகங்களில் பேணப்படும் தமிழ் விக்கிப்பீடியாவில் பயன்படுத்தல் ஐக்கிய அமெரிக்காவின் சட்டத்தின் **நியாயமான பயன்பாடு** என்பதன் கீழ் தகுதி பெறும். **இதைத் தவிர விக்கிப்பீடியா உட்பட வேறு இடங்களில் பயன்படுத்தல் காப்புரிமையை மீறியதாகக் கருதப்படலாம்**.மேலதிகத் தகவல்களுக்கு ஒரு முறை பார்க்கவும்.  
</div>
</div>  
<noinclude></noinclude>
# வார்ப்புரு:நகைச்சுவை

| இந்தப் பக்கம் **நகைச்சுவை** எனக் கருதப்படும் உள்ளடக்கத்தைக் கொண்டுள்ளது. எனவே இதை **அதிகாரப்பூர்வச்** செயல்களுக்குப் பயன்படுத்தக் கூடாது. | }<includeonly></includeonly><noinclude> |
| --- | --- |
<big>This template should never be used on pages in the article namespace, since it should never include any non-factual or non-encyclopedic articles. Only use it in other spaces such as Wikipedia namespace.</big>  
</noinclude>
# 1902

**1902** (**MCMII**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.
# 1902

## நிகழ்வுகள்

- ஜனவரி 8 - நியூயோர்க் நகரில் இடம்பெற்ற தொடருந்து விபத்தில் 17 பேர் கொல்லப்பட்டனர்.
- மார்ச் 7 - இரண்டாம் போவர் போர்: தென்னாபிரிக்காவின் போவர்கள் பிரித்தானியர்களுக்கு எதிரான கடைசிச் சமரில் வெற்றீயீட்டினர்.
- மார்ச் 11 - காங்கேசன்துறையில் இருந்து சாவகச்சேரி வரையான முதலாவது தொடருந்துப் பாதையை சேர் நெஸ்ட் ரிட்ஜ்வே திறந்து வைத்தார்.
- ஏப்ரல் 2 - ஐக்கிய அமெரிக்காவின் முதலாவது திரையரங்கு கலிபோர்னியாவின் லாஸ் ஏஞ்சலீஸ் நகரில் திறக்கப்பட்டது.
- ஏப்ரல் 19 - குவாத்தமாலாவில் 7.5 நிலநடுக்கம் தாக்கியதில் 2,000 பேர் இறந்தனர்.
- மே 8 - கரிபியனில் மார்ட்டீனிக் தீவில் பெலீ மலை வெடித்ததில் 30,000 பேர் வரையில் கொல்லப்பட்டனர்.
- மே 20 - ஐக்கிய இராச்சியத்திடம் இருந்து கியுபா விடுதலாஇ அடைந்தது.
- மே 31 - இரண்டாம் போவர் போர் முடிவுக்கு வந்தது.
- ஆகஸ்ட் 1 - ஆஸ்திரேலியாவின் நியூ சவுத் வேல்ஸ் மாநிலத்தில் வொலொங்கொங் நகரில் சுரங்கம் ஒன்றில் இடம்பெற்ற வெடிவிபத்தில் 100 தொழிலாளர்கள் கொல்லப்பட்டனர்.
- ஆகஸ்ட் 9 - யாழ்ப்பாணம் தின்னவேலியில் ரோமன் கத்தோலிக்கத் திருச்சபை ஒன்றும் பாடசலை ஒன்றும் இந்துத் தீவிரவாதிகளால் சேதமாக்கப்பட்டது.
- செப்டம்பர் 5 - சாவகச்சேரியில் இருந்து பளை வரையான 14 மைல் நீள தொடருந்துப் பாதை திறந்து வைக்கப்பட்டது.
- டிசம்பர் 21 - போவர் போர்க் கைதிகள் அனைவரும் இலங்கையில் இருந்து தென்னாபிரிக்காவுக்கு திருப்பி அனுப்பப்பட்டனர்.
- டிசம்பர் - புத்தர் சிலை ஒன்று யாழ்ப்பாண மாவட்டம் சுன்னாகத்தில் அகழ்ந்தெடுக்கப்பட்டது.
# 1902

## திகதி அறியப்படாத நிகழ்வுகள்

- தமிழிலே முதன் முதலாகத் தோன்றிய இலக்கியக் கலைக்களஞ்சியம் அபிதானகோசம் யாழ்ப்பாணத்தில் வெளியிடப்பட்டது.
# 1902

## பிறப்புகள்

- ஜனவரி 5 - ரா. கிருஷ்ணசாமி நாயுடு, தமிழக அரசியல்வாதி (இ. 1973)
- பெப்ரவரி 7 - தேவநேயப் பாவாணர், தமிழறிஞர் (இ. 1981)
- நவம்பர் 8 - ஜீ. ஜீ. பொன்னம்பலம், ஈழத் தமிழ்த் தலைவர்
- டிசம்பர் 23 - சரண் சிங், இந்தியக் குடியரசின் ஏழாவது பிரதமர் (இ. 1987)
# 1902

## இறப்புகள்

- ஜூலை 4 - சுவாமி விவேகானந்தர், (பி. 1863)
# 1902

## நோபல் பரிசுகள்

- இயற்பியல் - ஹென்ட்ரிக் லோரென்ட்ஸ், பீட்டர் சீமன்
- வேதியியல் - ஹேர்மன் எமில் ஃபீஷர்
- மருத்துவம் - ரொனால்ட் ரொஸ்
- இலக்கியம் - கிறிஸ்டியன் மத்தாயஸ் தியோடர் மொம்சென்
- அமைதி - ஏலி டுக்கோமுன், சார்ல்ஸ் கோபாட்
# ஏலூரு

::ஏலூர், கேரளம் என்ற ஊருடன் குழப்பிக் கொள்ளாதீர்.  
இந்தியாவின் ஆந்திர மாநிலத்தில் உள்ள ஒரு நகரமான **ஏலூரு** மேற்குக் கோதாவரி மாவட்டத்தின் தலைநகரும் ஆகும். இதைச் சுற்றியுள்ள ஊர்களை இணைத்து ஏலூர் மண்டலம் உருவாக்கப்பட்டது.இங்கு ஏலூரு புத்தர் பூங்கா உள்ளது.  
இந்த நகரத்தின் மக்கள் தொகை 2001 ஆம் ஆண்டின் மக்கள் தொகைக் கணக்கெடுப்பின்படி 189,772 ஆகும். இது விஜயவாடாவையும், விசாகப்பட்டினத்தையும் இணைக்கும் நெடுஞ்சாலையில் அமைந்துள்ளது. முன்னர் ஹேலாப்புரி என்று அழைக்கப்பட்ட இது, வளமான பண்பாடு மற்றும் அரசியல் வரலாறுகளைக் கொண்டது. ஒரு காலத்தில் இது விஷ்ணுகுந்தினப் பேரரசின் தலைநகரமாகவும் விளங்கியதாக நம்பப்படுகிறது. பெரிய நன்னீர் ஏரியான கொள்ளேறு ஏரி இந்த நகரத்துக்கு அண்மையிலேயே உள்ளது.  
கெலபுரி என்று முற்காலத்தில் இந்நகரம் அழைக்கப்பட்டது. ஆரம்பத்தில் ஏலூரு மச்சிலிப்பட்டினம் மாவட்டத்தின் ஒரு பகுதியாக விளங்கியது. பின்னர் 1859 ஆம் ஆண்டில் இது கோதாவரி மாவட்டத்தின் பகுதியானது. பின்னர் சில காலம் கிருஷ்ணா மாவட்டத்துள் இடம் பெற்றிருந்த இது 1925 இல் மேற்கு கோதாவரி மாவட்டம் உருவானபோது அதன் தலைநகராக்கப்பட்டது.
# ஏலூரு

## ஆட்சி

ஆந்திர சட்டமன்றத்திற்கு ஏலூர் மண்டலத்தில் உள்ள சில ஊர்கள் தெந்துலூர் சட்டமன்றத் தொகுதியிலும், மற்ற ஊர்கள் ஏலூர் சட்டமன்றத் தொகுதியிலும் உட்படுத்தப்பட்டன.  
இந்த மண்டலம் இந்திய பாராளுமன்றத்திற்கு ஏலூர் மக்களவைத் தொகுதியில் உட்படுத்தப்பட்டுள்ளது.
# ஏலூரு

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- மல்காபுரம்
- சாட்டபர்ரு
- ஜாலிபூடி
- கட்லம்பூடி
- மாதேபல்லி
- மனூர்
- ஸ்ரீபர்ரு
- கலகுர்ரு
- கோமடிலங்கா
- குடிவாகலங்கா
- கொக்கிராயிலங்கா
- பைடிசிந்தபாடு
- பிரத்திகோள்ளலங்கா
- சத்ரம்பாடு
- கவரவரம்
- தங்கெள்ளமூடி
- சோதிமெள்ளா
- சனிவாரப்புகோட்டை
- ஏலூரு ஊரகம்
- கொமடவோலு ஊரகம்
- போணங்கி
# சதுர கிலோமீட்டர்

**சதுர கிலோமீட்டர்** என்பது அனைத்துலக அலகு முறைமையில் (International System of Units) பரப்பளவைக் குறிப்பதற்கான ஒரு அலகு ஆகும். இது ஒரு கிலோமீட்டர் நீளமும், ஒரு கிலோமீட்டர் அகலமும் கொண்ட சதுரம் ஒன்றின் பரப்பளவுக்குச் சமமானது. இவ்வலகு பொதுவாகப் பெரிய பரப்பளவுகளைக் குறிப்பதற்கே பயன்படுகின்றது. நாடுகள், நாடுகளின் துணைப்பிரிவுகள், நகரங்கள் போன்றவற்றின் பரப்பளவு கிலோமீட்டரில் அளக்கப்படலாம். ஒரு சதுர கிலோமீட்டர் 1,000,000 (பத்து இலட்சம்) சதுர மீட்டர்களுக்குச் சமமானதாகும். இம்பீரியல் அலகு முறைமையில் இதற்கு இணையான அலகு சதுர மைல் ஆகும். எனினும் சதுர மைல், சதுர கிலோமீட்டரிலும் பெரிய அலகு ஆகும். சதுர கிலோமீட்டருக்கும் பிற பரப்பளவின் அலகுகளுக்கும் இடையிலான தொடர்புகளைக் கீழே காண்க.  
: 1 சதுர கிலோமீட்டர்  
:: = 1,000,000 சதுர மீட்டர்
:: = 100 ஹெக்டேர்
:: = 0.386102 சதுர மைல்
:: = 247.105383 ஏக்கர்
# சதுர கிலோமீட்டர்

## சதுர கிலோமீட்டரில் சில பரப்பளவுகள்

: இந்தியாவின் பரப்பளவு : 3,287,570 சதுர கிலோமீட்டர்
: இலங்கையின் பரப்பளவு : 65,610 சதுர கிலோமீட்டர்
: பூமியின் மொத்த மேற்பரப்பு : 509,600,000 சதுர கிலோமீட்டர்  
de:Quadratmeter#Quadratkilometer
# ரேணுகா மேனன்

**ரேணுகா மேனன்** (*Renuka Menon*) தென்னிந்தியத் திரைப்பட நடிகையாவார். இவர் தமிழ், மலையாளம், கன்னட, தெலுங்குத் திரைப்படங்களில் நடித்துள்ளார். *நம்மள்* என்ற மலையாளத் திரைப்படத்தின் மூலம் திரைப்படத்துறைக்கு அறிமுகமான ரேணுகா 2005 ஆம் ஆண்டு தாஸ் திரைப்படத்தின் மூலம் தமிழ்த் திரைப்படத்துறைக்கு அறிமுகமானார்.
# ரேணுகா மேனன்

## திரைப்படத்துறை

#### மலையாளத் திரைப்படங்கள்

- பதாக (2006)
- வர்கம் (2006)
- பிரீடம் (2004)
- மீராயுடே துக்கவும் முத்துவின்றே ஸ்வப்னவும் (2003)
- நம்மள் (2002) ... அபர்னா
# ரேணுகா மேனன்

## திரைப்படத்துறை

#### தமிழ்த் திரைப்படங்கள்

- தாஸ் (2005)
- பெப்ரவரி 14 (2005)
- கலாபக் காதலன் (2006)
# வார்ப்புரு:Non-free video game cover

---
<div>
<div>**Usage:**</div>
<div>
This template accepts the platform(s) as parameters to better categorize the tagged image.
<pre></pre>
or
<pre></pre>
or just
<pre></pre>
if the platform is unknown. (For the platform names you can use, see the subcategories of :Category:Video game covers.)
</div></div>  
}}<includeonly>}</includeonly><noinclude>  
</noinclude>
# வார்ப்புரு:User ml-2

<div>
<table cellspacing="0"><tr>
<td>**ml-2**</td>
<td>''':
</tr></table></div><includeonly></includeonly><noinclude><br clear="all"/>
# வார்ப்புரு:User ml-2

## Usage

- **Note:** If your browser does not properly display the [[மலையாள எழுத்துமுறை characters, please see , linked , for instructions on how to configure your computer.
- **DO NOT** copy the source of this userbox. Otherwise you risk putting your userpage in a miscategorization, and/or generating duplicate templates/userboxes.
- Put this userbox on your userpage like this:
- Put this userbox in Babel like this
- This template will automatically add your page to the following categories:
-
-  
</noinclude>
# தலைமுறை ஒய்

**தலைமுறை ஒய்** (*Generation Y*) என்பது பொதுவாக 1980 ஆம் ஆண்டுக்கும் 1995 ஆம் ஆண்டுக்கும் இடையில் பிறந்தவர்களை குறிக்கும்இத்தலைமுறையினர் *புத்தாயிரம்* ஆண்டை நோக்கி பிறந்தவர்கள் என்பதால் *புத்தாயிரவர்* (*Millennials*) என்றும் அழைப்பர்.  
ஒரு குறிப்பிட்ட நபர்களை **ஒய் தலைமுறையினர்** என அழைப்பது சர்ச்சைக்குரியதாக கருதப்பட வாய்ப்புண்டு. ஏனெனில் **ஒய் தலைமுறை** என்னும் சொல், எக்ஸ் தலைமுறை என்ற சொல்லில் இருந்து உருவானதாகும். எக்ஸ் தலைமுறை என்ற சொல்லை ஆரம்ப காலத்தில் இழிவுப்படுத்தும் விதமாகவே உருவாக்கப்பட்டது இதற்கு காரணம் எனலாம்.
# தலைமுறை ஒய்

## ஓய் தலைமுறையினரின் பண்புகள்

இணையம் இல்லாத காலத்தையும், இணையம் கோலோச்சும் காலத்தையும் பார்த்தவர்கள் என்பதால் முந்தைய தலைமுறையினரின் கிண்டல் கேலிகளை பொருட்படுத்தாது தொழில்நுட்பத்தை பயன்படுத்துவதில் திறமைசாலிகளாக இருப்பார்கள். சமூக சிந்தனை, சுற்றுச்சூழல் விழிப்புணர்வு கொண்டிருப்பார்கள். போராட்டங்களில் ஈடுபாடு காட்டுவார்கள். பாலினச் சமத்துவத்தோடு தங்கள் குழந்தைகளை சரிசமமாக நடத்துதல் போன்றவற்றில் முன்மாதிரிகளாக இருப்பார்கள். குடும்பம்-வேலை என்ற இரட்டைக் குதிரைச் சவாரியில் திறமைசாலிகளாக இருப்பார்கள்.
# தலைமுறை ஒய்

## இதனையும் காண்க

- தலைமுறை
- அமைதித் தலைமுறை - (1925-1945)
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# இரட்டைப்பட்டம்

**இரட்டைப் பட்டப்படிப்பு** என்பது ஒரு மாணவர் ஒரே பல்கலைக்கழகத்திலேயோ அல்லது இரு வேறு பல்கலைக்கழகத்திலேயோ ஒரே சமயத்தில் இரண்டு பட்டங்கள் பெறுவதை குறிக்கும். இரண்டு பட்டங்களை தனித்தனியாக பெறுவதற்கு ஆகும் நேரத்தை விட மிகவும் குறைந்த காலத்தில் இரட்டைப்பட்டப்படிப்பு மூலம் இரண்டு பட்டங்களை பெறலாம்.இந்த இரு பட்டங்களும் ஒரே துறை தொடர்புடையவன ஆகவோ அல்லது இரு வேறு துறைகளாகவோ இருக்கலாம்.  
ஆங்கிலேயே முறையை பின்பற்றும் நாடுகளில் குறிப்பிட்ட அளவில் இளநிலை பட்டங்கள் இரட்டைப்பட்டப்படிப்பாக பல்கலைக்கழங்களில் தரப்படுகிறது. எனினும் எல்லா நாடுகளிலும் இளநிலை மற்றும் முதுநிலை பட்டங்களை ஒன்றாக படிப்பதே இரட்டைப்பட்டப்படிப்பாக கருதப்படுகிறது.  
உதாரணமாக, இரண்டு இளநிலை பொறியியல் பட்டப்படிப்பை தனித்தனியாக பெற 4 + 4 என 8 ஆண்டுகள் கல்விகற்க வேண்டி இருக்கும். எனினும் இதையே இரட்டைப்பட்டப்படிப்பாக கொண்டால் 5 ஆண்டுகளில் இரண்டு பட்டங்களை பெறலாம். இந்த முறை இந்திய பல்கலைக்கழங்களான, அண்ணா பல்கலைக்கழகம் மற்றும் பிர்லா தொழில்நுட்பம் மற்றும் அறிவியல் கழகம் முதலியவற்றில் காணப்படுகிறது. அதேபோல் இளநிலை மற்றும் இளநிலை பொறியியல் படிப்பை 5 ஆண்டுகளில் இரட்டைப்படிப்பாக தருவது இந்திய தொழில்நுட்பக் கழகங்களிலும் பிற பல்கலைக்கழங்களிலும் காணப்படுகின்றது.
# வார்ப்புரு:User ta-4

<div>
# வார்ப்புரு:User ta-4

## Usage

- If your browser does not properly display the தமிழ் எழுத்து முறை characters, please see , linked here, for instructions on how to configure your computer.
- **DO NOT** copy the source of this userbox. Otherwise you risk putting your userpage in a miscategorization, and/or generating duplicate templates/userboxes.
- Put this userbox on your userpage like this:
- Put this userbox in Babel like this
- This template will automatically add your page to the following categories:
- a
-  
</noinclude>
# பெண் நண்பர்

**பெண் நண்பர்** என்ற சொல் ஒருவருக்கு உள்ள திருமணமில்லா காதல் சார்ந்த நெருக்கமான (*Non-Marital Romantic Intimate*) உறவையோ சாதாரண நெருக்கமில்லா உறவையோ குறிப்பிடுகிறது
# பெண் நண்பர்

## பயன்பாடு

பெரும்பாலும் இச்சொல், ஒருவருக்கு ஏதாவது பெண்ணுடன் உள்ள காதல் சார்ந்த உறவைக் குறிக்கப் பயன்படுகிறது.  
சில நேரங்களில், இந்தச் சொல், திருமணமற்று கூடியிருக்கும் உறவு (*Living Together*) உடையோரையும் சுட்டுவதாகக் கொள்ளலாம்.
# தமிழரசன்

**தமிழரசன்** (14 ஏப்ரல் 1945 – 1 செப்டம்பர் 1987) தமிழ்நாடு பொதுவுடமைக் கட்சியின் நிறுவனர்களில் ஒருவர். அதன் பொதுச் செயலர் பொறுப்பிலிருந்தவர். அக்கட்சியின் ஆயுதப்பிரிவாக தமிழ்நாடு விடுதலைப்படையை நிறுவியவர். இந்தியாவிலிருந்து தமிழ்நாடு அரசியல் விடுதலை பெற வேண்டும் எனும் கருத்தியலை மார்க்சிய, லெனினிய சிந்தனையோட்டத்தின் வழியே முன்வைத்தவர் என்ற வகையிலும் அதற்கான போராட்டத்தில் நடைமுறைத் தீவிரம் மிக்கவர் என்ற வகையிலும் தமிழ்நாட்டு வரலாற்றில் இவர் குறிப்பிடத்தகுந்தவராவார்.
# தமிழரசன்

## குடும்பம்

தமிழ்நாட்டின் இன்றைய கடலூர் மாவட்டத்தில் உள்ள மதகளிர்மாணிக்கம் என்ற சிற்றூரைச் சேர்ந்த பாதுசாம்பாள் - துரைசாமி இணையருக்கு மகனாக 14 ஏப்ரல் 1945 அன்று தமிழரசன் பிறந்தார். இவருக்கு அன்பழகி என்ற தங்கை உள்ளார்.  
பாதுசாம்பாள், 31 அக்டோபர் 2020 அன்று தன் 100-ஆம் அகவையில் காலமானார்.
# தமிழரசன்

## நக்சல் இயக்கத்தில்

தமிழரசன் கோயம்புத்தூர் மாநகரில் பொறியியல் படித்துக் கொண்டிருந்தபோது மேற்கு வங்காள மாநிலம் நக்சல்பாரி கிராமத்தில் 1967-ல் விவசாய எழுச்சி உண்டானது. அதைத் தொடர்ந்து "கல்லூரியைவிட்டு வெளியேறுவோம் கிராமங்களுக்குச் செல்வோம்" என்று சாரு மசூம்தார் வேண்டுகோளை ஏற்று நாட்டின் பல பகுதிகளில் நக்சலைட் எனப்படும் இந்தியப் பொதுவுடமைக் கட்சி (மார்க்சியம்-லெனினியம்) (இ.க.க.(மா.லெ); CPI - ML) இயக்கத்தில் இளைஞர்கள் இணைந்தனர். தமிழரசனும் படிப்பைப் பாதியில் நிறுத்திவிட்டு இயக்கத்தில் இணைந்தார். சாருமசூம்தாரின் கோட்பாட்டின்படி மக்களை வாட்டும் பணக்காரர்களையும், கந்துவட்டிக்காரர்களையும் "அழித்தொழிப்பு" செய்துவந்தார்.
# தமிழரசன்

## கைது

இந்திய நெருக்கடி நிலை காலகட்டத்தில் உள் நாட்டுப் பாதுகாப்புப் பராமரிப்புச் சட்டத்தின்கீழ் (மிசா) அரசியல் கைதியான தமிழரசன், திருச்சிராப்பள்ளி மத்திய சிறைச்சாலையில் அடைக்கப்பட்டார். அங்கு ஏற்கனவே அடைக்கப்பட்டிருந்த புலவர் கலியபெருமாள் போன்றோருடன் இணைந்து சிறையில் இருந்து தப்பிக்க முயன்று அனைவரும் பிடிப்பட்டனர். நெருக்கடி நிலை நீங்கிய பின் விடுதலை அடைந்தார்.
# தமிழரசன்

## கருத்து வேறுபாடுகள்

தேசிய இனவிடுதலைக் குறித்து இ.பொ.க.(மா.லெ) யுடன் கருத்து வேறுபாடு ஏற்பட்டு தமிழரசனும் புலவர் கலிய பெருமாளும் தங்கள் தோழர்களும் தனியாக பிரிந்து புதியதாக தேசிய இன விடுதலைக்கான தமிழ்த் தேசியத்தை நோக்கமாக கொண்டு தமிழ்நாடு பொதுவுடமைக் கட்சியைத் தோற்றுவித்தனர். பொறியியலில் பட்டயதாரியான சுந்தரம் (எ) அன்பழகன், இவ்வியக்கத்துக்கு ஆயுதப் போராட்டத் திட்டங்களை வகுத்துக் கொடுத்தார்.
# தமிழரசன்

## மறைவு

தமிழகத்துக்குக் காவிரியில் தண்ணீர் தர மறுக்கும் கருநாடகத்தின் அணைகளைத் தகர்க்கவும் வேறு சில திட்டங்களுக்காகவும் தேவைப்பட்ட பணத்திற்கு அவர் படித்த பொன்பரப்பி ஊரில் உள்ள வங்கியில் கொள்ளையிட தமிழரசன் உள்ளிட்ட ஐந்து இளைஞர்கள் கொண்ட குழுவினர் திட்டமிட்டனர். இச்செய்தி தமிழக உளவுப்பிரிவினருக்கு கசிந்தது. பின் 1 செப்டம்பர் 1987 அன்று தமிழரசனும் அவரது தோழர்களும் வங்கிக்குள் புகுந்து பணத்தைக் கைப்பற்றியதாக கூறி திட்டமிட்டு காவல் துறையினர் சாதாரண உடையில் பொதுமக்களுடன் கலந்து தமிழரசன் குழுவினரைச் சுற்றிவளைத்து அடித்துக் கொன்றனர். கையில் ஏ.கே.47 துப்பாக்கி வைத்திருந்த நிலையில் தமிழரசனும் அவரின் தோழர்களும் பொது மக்கள் தான் தங்களை அடிக்கிறார்கள் என நினைத்ததால் தங்களை அடித்தவர்களைச் சுட அதைப் பயன்படுத்தாமல் தமிழரசனும் பிற நண்பர்களும் இறந்தனர்.
# தமிழரசன்

## எழுதிய நூல்கள்

- சாதி ஒழிப்பின் தேவையும் தமிழக விடுதலையும் (1985)
# தமிழரசன்

## பரவலர் பண்பாட்டில்

கீழ்க்காணும் திரைப்படக் கதைமாந்தர்கள், தமிழரசனின் தழுவல்கள் ஆவர்.
| 1997 | *கடவுள்* | தமிழரசன் | அருண் பாண்டியன் |
| --- | --- | --- | --- |
| 2000 | *புரட்சிக்காரன்* | தமிழ்மணி (எ) இராமானுஜம் | வேலு பிரபாகரன் |
| 2023 | *விடுதலை* பகுதி 1 | டி.ஏ. (T.A.) | சுந்தரேஸ்வரன் CVC |
| 2024 | *விடுதலை* பகுதி 2 | } |  |
# வவுனியா பிரதேச செயலாளர் பிரிவு

**வவுனியா பிரதேச செயலாளர் பிரிவு** இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா பிரதேச செயலாளர் பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது.  
- ஆறுமுகத்தான்புதுக்குளம்,
- ஆசிகுளம்,
- ஈச்சங்குளம்,
- இளமருதங்குளம்,
- கள்ளிக்குளம்,
- கல்மடு,
- கந்தபுரம்,
- காதர்சின்னக்குளம்,
- கூமங்குளம்,
- மகாறம்பைக்குளம்,
- மகிழங்குளம்,
- மாளிகை,
- மாரக்காரன்பளை,
- மருதமடு,
- மருதங்குளம்,
- மூன்றுமுறிப்பு,
- நெளுக்குளம்,
- நொச்சிமோட்டை,
- ஓமந்தை,
- பாலமோட்டை,
- பம்பைமடு,
- பண்டாரிக்குளம்,
- பன்றிக்கெய்தகுளம்,
- பட்டாணிச்சிப்புளியங்குளம்,
- பூவரசங்குளம்,
- புதுக்குளம்,
- ராஜேந்திரன்குளம்,
- இறம்பைக்குளம்,
- சாலம்பைக்குளம்,
- சமளங்குளம்,
- சாஸ்திரிகூளாங்குளம்,
- செக்கடிப்புலவு,
- சேமமடு,
- தாண்டிக்குளம்,
- வைரவப்புளியங்குளம்,
- வவுனியா நகரம்,
- வேளாங்குளம்,
- வெளிக்குளம்
- தோணிக்கல்,
- கோவில்குளம்  
ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், வெங்கலச்செட்டிகுளம் பிரதேச செயலாளர் பிரிவும், மேற்கில் மன்னார் மாவட்டமும், வடக்கில் வவுனியா வடக்கு பிரதேச செயலாளர் பிரிவும், கிழக்கில் வவுனியா தெற்கு பிரதேச செயலாளர் பிரிவும்,எல்லைகளாக உள்ளன. இது அநுராதபுரம் மாவட்டத்துடனும் எல்லைகளைக் கொண்டுள்ளது.  
இப்பிரிவு 614 சதுர கிலோமீட்டர் பரப்பளவு கொண்டது.
# வெங்கலச்செட்டிக்குளம் பிரதேச செயலாளர் பிரிவு

**வெங்கலச்செட்டிக்குளம் பிரதேச செயலாளர் பிரிவு** (*Vengalacheddikulam Divisional Secretariat*) இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா பிரதேச செயலாளர் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது.  
- ஆண்டியாபுளியங்குளம்,
- செட்டிக்குளம்,
- கிறிஸ்தோகுளம்,
- கங்கன்குளம்,
- கன்னாட்டி,
- கந்தசாமிநகர்,
- குருக்கள்புதுக்குளம்,
- முகத்தான்குளம்,
- முதலியாகுளம்,
- நேரியகுளம்,
- பெரியகாடு,
- பெரியபுளியங்குளம்,
- பெரியதம்பனை,
- பிரமனாலங்குளம்,
- சின்னச்சிப்பிக்குளம்,
- சூடுவெந்தபுலவு,
- பாவற்குளம்,  
ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கிலும், மேற்கின் ஒரு பகுதியிலும் அநுராதபுரம் மாவட்டமும், மேற்கில் எஞ்சிய பகுதியிலும், வடக்கிலும் மன்னார் மாவட்டமும், மேற்கில் வவுனியா பிரதேச செயலாளர் பிரிவு, வவுனியா தெற்கு பிரதேச செயலாளர் பிரிவு என்பனவும், எல்லைகளாக உள்ளன.  
இப்பிரிவு 408 சதுர கிலோமீட்டர் பரப்பளவு கொண்டது.
# வவுனியா தெற்கு பிரதேச செயலாளர் பிரிவு

**வவுனியா தெற்கு பிரதேச செயலாளர் பிரிவு** இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா தெற்கு பிரதேச செயலாளர் பிரிவு துணை நிர்வாக அலகுகளாக 24 கிராம அலுவலர் பிரிவுகளைக் கொண்டுள்ளது.  
- அக்போபுர,
- அலகல்ல,
- அவுசதப்பிட்டிய,
- அவரந்துலாவ,
- ஈரற்பெரியகுளம்,
- கலுக்குன்னமடுவ,
- மடுக்கந்தை,
- மாகாகச்சகொடிய,
- மகாமைலங்குளம,
- மாமடு,
- மருதம்மடு,
- நெடுங்குளம்,
- பரவக்குளம் தெற்கு,
- பெரிய உலுக்குளம்,
- பிரப்பமடுவ,
- பூமடுவ,
- புதுபுலங்குளம,
- ரங்கீத்கம,  
ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவு தொடர்ச்சியான நிலப்பகுதியில் அமையாமல் பல்வேறு தொடர்பில்லாத துண்டுகளாக அமைந்துள்ளது. வவுனியா மாவட்டத்தில் சிங்களவர்கள் பெரும்பான்மையாக வாழும் பகுதிகளை இணைத்து இப்பிரிவு உருவாக்கப்பட்டுள்ளது. இப்பிரிவின் தெற்கிலும் கிழக்கிலும், அநுராதபுரம் மாவட்டமும்; வடக்கில் வவுனியா பிரதேச செயலாளர் பிரிவும்; மேற்கில் வவுனியா பிரதேச செயலாளர் பிரிவும், வெங்கலச்செட்டிகுளம் பிரதேச செயலாளர் பிரிவும் எல்லைகளாக உள்ளன.  
இப்பிரிவு 200 சதுர கிலோமீட்டர் பரப்பளவு கொண்ட இப்பிரிவே வவுனியா மாவட்டத்தின் மிகச் சிறிய பிரதேச செயலாளர் பிரிவு ஆகும்..
# கங்கனா ரனாத்

**கங்கனா அமர்தீப் ரனாவத்** (*Kangana Ranaut*, பிறப்பு 23 மார்ச் 1987) என்பவர் ஓர் இந்திய நடிகையும், திரைப்பட தயாரிப்பாளரும் ஆவார். இவர் முதன்மையாக இந்தி திரைப்ப்படங்களில் பணிபுரிகிறார். நான்கு தேசிய திரைப்பட விருதுகள், ஐந்து பிலிம்பேர் விருதுகள் உட்பட பல விருதுகளைப் பெற்றவர், *ஃபோர்ப்ஸ் இந்தியாவின்* 100 பட்டியலில் ஆறு முறை இடம்பெற்றுள்ளார். 2020 ஆம் ஆண்டில், இந்திய அரசாங்கம் இவருக்கு இந்திய நாட்டின் நான்காவது மிக உயர்ந்த விருதான பத்மசிறீ விருது வழங்கி கௌரவித்தது.  
2020 ஆம் ஆண்டில், ரனாவத் தனது சொந்த தயாரிப்பு நிறுவனமான மணிகர்னிகா பிலிம்சைத் தொடங்கினார், இதன் கீழ் இவர் இயக்குநராகவும் தயாரிப்பாளராகவும் பணியாற்றுகிறார். இவர் சிறந்த உடைகளை அணியக்கூடிய பிரபலங்களில் ஒருவராக ஊடகங்களால் கருதப்படுகிறார், வெளிப்படையாக பேசக்கூடியவர் என்று அறியப்படுகிறார். வலதுசாரி சித்தாந்தங்களுடன் இணைந்து, பாரதிய ஜனதா கட்சியை ஆதரித்து வருகிறார். வரவிருக்கும் 2024 இந்திய பொதுத் தேர்தலில் பாஜக வேட்பாளராக இமாச்சலப் பிரதேசத்தின் மண்டி மக்களவைத் தொகுதியில் போட்டியிடுகிறார்.
# வார்ப்புரு:Location map/doc

This generates a location map as a composite image, consisting of a map and a location mark. Optionally, a label and caption can be added.
# வார்ப்புரு:Location map/doc

## Usage

Map image files are not accessed directly, but by using an auxiliary map definition. For example, if the first unnamed parameter supplied to this template is 'Japan', then this template uses the entry for Japan in Module:Location map/data/Japan if it exists, or otherwise, one of which contains the data needed to generate the composite image.  
;Please note:
- Assigning <u>any</u> value to the parameter <code>caption</code> causes the map to be displayed as a image. If this parameter is not declared, the template will generate a default caption.
- The coordinates are not checked. If the coordinates specified fall outside the area covered by the map image, the location mark will not display inside the image; however, it may be displayed somewhere else on the page.
- Do not use **<code>px</code>** when setting the map image size. Using <code>width=</code> will usually cause a very large map to be displayed. Use <code>width=200</code>.
- To create a map with more than one location mark, use either or .
# வார்ப்புரு:Location map/doc

## Blank templates

| <pre>  
</pre> | style=width: | <pre>  
</pre> | style=width: | <pre>  
</pre> | style=width: | <pre>  
</pre> | } |
| --- | --- | --- | --- | --- | --- | --- | --- |
# வார்ப்புரு:Location map/doc

## Available maps

There are over 1,000 maps available. To find other maps:
- Special:PrefixIndex/Module:Location map/data/ – checked before a map template is searched for, new maps should be created here rather than creating new templates
- Template:Location map/List – some of the items listed here are redirects, and a few templates may not function as expected
- – templates sorted by category
- Special:WhatLinksHere/Template:Location map/Info – a search that might help
- Special:Prefixindex/Template:Location map – another search that might help
# வார்ப்புரு:Location map/doc

## Creating new map definitions

See Creating a new map definition.
# வார்ப்புரு:Location map/doc

## Examples

### Default width and float, no label, default caption (decimal coordinates)

Note: when a label is not specified, the default caption is "Page name (Map name)", so if this example was viewed on a page named *Pag*, the default caption would be "Pag (Croatia)". Likewise, on a page named *Pag (town)*, the default caption would be "Pag (town) (Croatia)".  
<pre style=width:40em>  
</pre>
# வார்ப்புரு:Location map/doc

## Examples

### Map with the default caption (degrees/minutes)

Note: when a label is specified, the default caption is "Label text (Map name)", seen as "Pag (Croatia)" in this example.  
<pre style=width:40em>  
</pre>  
When , the label text is not displayed next to the mark, but is still used in the default caption and default alt text.  
<pre style=width:40em>  
</pre>
# வார்ப்புரு:Location map/doc

## Examples

### Mark outside of map , no caption

<pre style=width:60em>  
</pre>
# வார்ப்புரு:Location map/doc

## Examples

### Caption, label_size, background, mark, marksize

<pre style=width:40em>  
</pre>
# வார்ப்புரு:Location map/doc

## Examples

### AlternativeMap parameter

<pre style=width:40em>  
</pre>
# வார்ப்புரு:Location map/doc

## Examples

### Relief parameter

Also demonstrates automatic positioning of label to the , due to far position of mark.  
<pre style=width:40em>  
</pre>  
<pre style=width:40em>  
</pre>
# வார்ப்புரு:Location map/doc

## Examples

### User selection of multiple maps

<pre style=width:40em>  
</pre>
# வார்ப்புரு:Location map/doc

## Examples

### Map that crosses 180° meridian

Module:Location map/data/Russia Chukotka Autonomous Okrug is an example of a map that crosses the 180th meridian. To the west of 180°, in the கிழக்கு அரைக்கோளம், is Pevek at 170°17′E நிலநிரைக்கோடு. To the east of 180°, in the மேற்கு அரைக்கோளம், is Uelen at 169°48′W longitude.  
<pre>  
</pre>  
<pre>  
</pre>
# வவுனியா வடக்கு பிரதேச செயலாளர் பிரிவு

**வவுனியா வடக்கு பிரதேச செயலாளர் பிரிவு** இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா வடக்கு பிரதேச செயலாளர் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது.  
- மன்னாகுளம்,
- கனகராயன்குளம்,
- சின்னடம்பன்,
- கங்கன்குளம்,
- நயினாமடு,
- குளவிசுட்டான்,
- மரஇலுப்பை,
- நெடுங்கேணி,
- மாமடு,
- ஒலுமடு,
- பட்டிக்குடியிருப்பு,
- கற்குளம்,
- ஊஞ்சல்கட்டி,
- பரந்தன்,
- புளியங்குளம்,
- ஆனந்தன்புளியங்குளம்,
- வெடிவைத்தகல்லு,
- மருதோடை  
ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், அநுராதபுரம் மாவட்டமும், வவுனியா பிரதேச செயலாளர் பிரிவும் உள்ளன. மேற்கு, வடக்கு, கிழக்குத் திசைகளில் இப் பிரிவு முல்லைத்தீவு மாவட்டத்தினால், சூழப்பட்டுள்ளது. கிழக்கில் இதற்குத் திருகோணமலை மாவட்டத்துடனும் ஒரு சிறிதளவு எல்லைப்பகுதி உண்டு.  
இப்பிரிவு 408 சதுர கிலோமீட்டர் பரப்பளவு கொண்டது.
# பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை

இலங்கையின் கீழ் மாகாணம், மட்டக்களப்பு, திருகோணமலை, அம்பாறை ஆகிய 3 மாவட்டங்களை உள்ளடக்கியுள்ளது. இவற்றில் மொத்தம் 42 **பிரதேச செயலாளர் பிரிவுகள்** அடங்கியுள்ளன. இவற்றுள் மட்டக்களப்பு மாவட்டத்தில் 13 பிரிவுகளும், திருகோணமலையில் 12 பிரிவுகளும், அம்பாறை மாவட்டத்தில் 17 பிரிவுகளும் உள்ளன. இவற்றின் பட்டியலைக் கீழே காணலாம்.
# பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை

## மட்டக்களப்பு மாவட்டம்

1. :ஏறாவூர் நகரம் பிரதேச செயலாளர் பிரிவு
1. :ஏறாவூர்ப்பற்று பிரதேச செயலாளர் பிரிவு
1. :காத்தான்குடி பிரதேச செயலாளர் பிரிவு
1. :கோறளைப்பற்று தெற்கு பிரதேச செயலாளர் பிரிவு
1. :கோறளைப்பற்று பிரதேச செயலாளர் பிரிவு
1. :கோறளைப்பற்று மத்தி பிரதேச செயலாளர் பிரிவு
1. :கோறளைப்பற்று மேற்கு பிரதேச செயலாளர் பிரிவு
1. :கோறளைப்பற்று வடக்கு பிரதேச செயலாளர் பிரிவு
1. :போரதீவுப்பற்று பிரதேச செயலாளர் பிரிவு
1. :மண்முனை தெற்கும் எருவில் பற்றும் பிரதேச செயலாளர் பிரிவு
1. :மண்முனை தென் மேற்கு பிரதேச செயலாளர் பிரிவு
1. :மண்முனை மேற்கு பிரதேச செயலாளர் பிரிவு
1. :மண்முனை வடக்கு பிரதேச செயலாளர் பிரிவு
1. :மண்முனைப்பற்று பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை

## திருகோணமலை மாவட்டம்

1. :கந்தளாய் பிரதேச செயலாளர் பிரிவு
1. :கிண்ணியா பிரதேச செயலாளர் பிரிவு
1. :குச்சவெளி பிரதேச செயலாளர் பிரிவு
1. :கோமரங்கடவல பிரதேச செயலாளர் பிரிவு
1. :சேருவிலை பிரதேச செயலாளர் பிரிவு
1. :தம்பலகாமம் பிரதேச செயலாளர் பிரிவு
1. :திருகோணமலை பிரதேச செயலாளர் பிரிவு
1. :பதவிசிறிபுர பிரதேச செயலாளர் பிரிவு
1. :மூதூர் பிரதேச செயலாளர் பிரிவு
1. :மொரவெவ பிரதேச செயலாளர் பிரிவு
1. :வெருகல் - ஈச்சிலம்பத்தை பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை

## அம்பாறை மாவட்டம்

1. :அக்கரைப்பற்று பிரதேச செயலாளர் பிரிவு
1. :அட்டாளைச்சேனை பிரதேச செயலாளர் பிரிவு
1. :அம்பாறை பிரதேச செயலாளர் பிரிவு
1. :ஆலையடிவேம்பு பிரதேச செயலாளர் பிரிவு
1. :இறக்காமம் பிரதேச செயலாளர் பிரிவு
1. :இலங்கையின் பிரதேச செயலகங்கள்
1. :உகணை பிரதேச செயலாளர் பிரிவு
1. :கல்முனை (தமிழ்) பிரதேச செயலாளர் பிரிவு
1. :கல்முனை (முசுலிம்) பிரதேச செயலாளர் பிரிவு
1. :காரைதீவு பிரதேச செயலாளர் பிரிவு
1. :சம்மாந்துறை பிரதேச செயலாளர் பிரிவு
1. :சாய்ந்தமருது பிரதேச செயலாளர் பிரிவு
1. :தமனை பிரதேச செயலாளர் பிரிவு
1. :திருக்கோவில் பிரதேச செயலாளர் பிரிவு
1. :தெகியத்தகண்டிய பிரதேச செயலாளர் பிரிவு
1. :நாவிதன்வெளி பிரதேச செயலாளர் பிரிவு
1. :நிந்தவூர் பிரதேச செயலாளர் பிரிவு
1. :பதியத்தலாவை பிரதேச செயலாளர் பிரிவு
1. :பொத்துவில் பிரதேச செயலாளர் பிரிவு
1. :மகா ஓயா பிரதேச செயலாளர் பிரிவு
1. :லகுகலை பிரதேச செயலாளர் பிரிவு
# கோறளைப்பற்று வடக்கு பிரதேச செயலாளர் பிரிவு

**கோறளைப்பற்று வடக்கு பிரதேச செயலாளர் பிரிவு** (*வாகரை*) இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. கோறளைப்பற்று வடக்கு பிரதேச செயலாளர் பிரிவு துணை நிர்வாக அலகுகளாக 16 கிராம அலுவலர் பிரிவுகளைக் கொண்டுள்ளது.  
- அம்மந்தனாவெளி,
- கட்டுமுறிவு,
- கதிரவெளி,
- காயாங்கேணி,
- கிரிமிச்சை,
- மாங்கேணி,
- மதுரங்கேணிக்குளம்,
- பால்சேனை,
- பனிச்சங்கேணி,
- புனானை,
- ஊரியன்கட்டு,
- வட்டவான்,
- வாகரை,  
ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், கோறளைப்பற்று மேற்கு பிரதேச செயலாளர் பிரிவும், மேற்கில் பொலநறுவை மாவட்டமும், வடக்கில் திருகோணமலை மாவட்டமும், கிழக்கில் இந்தியப் பெருங்கடலும்,எல்லைகளாக உள்ளன.  
இப்பிரிவு 589 சதுர கிலோமீட்டர் பரப்பளவு கொண்டது.
# கோறளைப்பற்று பிரதேச செயலாளர் பிரிவு

**கோறளைப்பற்று பிரதேச செயலாளர் பிரிவு** (*வாழைச்சேனை*) இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. கோறளைப்பற்று வடக்கு பிரதேச செயலாளர் பிரிவு துணை நிர்வாக அலகுகளாக 32 கிராம அலுவலர் பிரிவுகளைக் கொண்டுள்ளது.  
- பிரென்துறைச்சேனை,
- செம்மானோடை,
- சுங்கான்கேணி,
- கல்குடா,
- கல்மடு,
- கண்ணகிபுரம்,
- கறுவாக்கேணி,
- கிண்ணையடி,
- கிரான்,
- கோரக்கள்ளிமடு,
- கோரவெளி,
- குடும்பிமலை,
- கும்புறுமூலை,
- மாவடிச்சேனை
- மீராவோடை
- முறக்கொட்டாஞ்சேனை
- முறுத்தனை
- நசிவந்தீவு
- பாலையடித்தோணா
- பேரில்லாவெளி
- பேத்தாலை
- பூலாக்காடு
- புதுக்குடியிருப்பு
- சந்திவெளி
- தேவபுரம்
- திகிலாவட்டை
- வாழைச்சேனை  
ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில் கோறளைப்பற்று தெற்கு பிரதேச செயலாளர் பிரிவும் ஏறாவூர்ப்பற்று பிரதேச செயலாளர் பிரிவும், மேற்கில் கோறளைப்பற்று மேற்கு பிரதேச செயலாளர் பிரிவும் கோறளைப்பற்று தெற்கு பிரதேச செயலாளர் பிரிவும்; வடக்கில் கோறளைப்பற்று வடக்கு பிரதேச செயலாளர் பிரிவும், பொலநறுவை மாவட்டமும்; கிழக்கில் இந்தியப் பெருங்கடலும், எல்லைகளாக உள்ளன.  
இப்பிரிவு 35 சதுர கிலோமீட்டர் பரப்பளவு கொண்டது.
# தமிழக ஆறுகளின் பட்டியல்

இப்பக்கம் தமிழகத்தில் உள்ள ஆறுகளைப் மாவட்டம் வாரியாக பட்டியலிடுகிறது. அடைப்புக்குறிக்குள் ஆறுகளின் நீளம் கொடுக்கப்பட்டுள்ளது.  
- அடையாறு
- அமராவதி ஆறு - காவிரியின் துணையாறு
- அரசலாறு
- அர்ச்சுணன் ஆறு
- ஓடம்போக்கி ஆறு
- பவானி ஆறு - காவிரியின் துணையாறு
- சிற்றாறு
- சின்னாறு (ஆனைமலை) காவிரி துணையாறு.
- செஞ்சி ஆறு
- செய்யாறு ஆறு
- கபினி ஆறு
- கடனாநதி - தாமிரபரணியின் துணையாறு
- கல்லாறு
- காவிரி ஆறு - தமிழகத்தின் பெரிய ஆறு
- கோரையாறு
- கெடிலம் ஆறு
- கொள்ளிடம் ஆறு
- குடமுருட்டி ஆறு
- குண்டாறு
- குந்தா ஆறு
- குதிரையாறு(அமராவதியின் துணையாறு)
- குழித்துறை ஆறு(அமராவதியின் துணையாறு)
- நங்காஞ்சி ஆறு (குழித்துறை தாமிரபரணி ஆறு கன்னியாகுமரி மாவட்டம்)
- கோமுகி ஆறு
- கோதையாறு (கன்னியாகுமரி)
- மலட்டாறு
- மஞ்சளாறு ( வைகையின் துணையாறு )  
- மணிமுத்தாறு (தாமிரபரணியின் துணை ஆறு)
- மணிமுத்தாறு (வெள்ளாற்றின் துணை ஆறு)
- திருமணிமுத்தாறு (காவிரியின் துணை ஆறு)
- மணிமுத்தாறு (பாம்பாற்றின் துணை ஆறு)
- பாம்பாறு (வட தமிழ்நாடு)
- பாம்பாறு (தென் தமிழ்நாடு)  
- மோயாறு
- முல்லை ஆறு
- நொய்யல் ஆறு - காவிரியின் துணையாறு
- பச்சையாறு - தாமிரபரணியின் துணையாறு
- பரளி ஆறு
- பாலாறு
- பாலாறு (காவிரியின் துணை ஆறு)
- பரம்பிக்குளம் ஆறு
- பைக்காரா ஆறு
- சங்கரபரணி ஆறு
- சண்முகா நதி
- சிறுவாணி ஆறு
- தென்பெண்ணை ஆறு (400 கி.மீ)
- கமண்டல நாகநதி ஆறு
- தாமிரபரணி ஆறு
- நீவா ஆறு (பாலாறின் தூணையாறு)
- உப்பாறு
- மூல வைகை ஆறு
- வைகை ஆறு (190 கி.மீ)
- கிருதுமால் ஆறு
- வைப்பாறு
- வெண்ணாறு
- வெட்டாறு
- சனத்குமார நதி- காவிரியின் துணையாறு
- மார்கண்ட நதி- தென்பெண்ணையாற்றின் துணையாறு
- வாணியாறு-தென்பெண்ணையாற்றின் துணையாறு
- கம்பையநல்லூர் ஆறு-தென்பெண்ணையாற்றின் துணையாறு  
- மேற்குத் தொடர்ச்சி மலையில் தோன்றும் ஆறுகள்
# ஜஸ்ட் லைக் ஹெவன் (திரைப்படம்)

***ஜஸ்ட் லைக் ஹெவன்*** செப்டம்பர் 16, 2005 அன்று அமெரிக்காவிலும் கனடாவிலும் வெளியிடப்பட்ட ஒரு நகைச்சுவைக்காதல் திரைப்படம் ஆகும். சான் ஃபிரான்ஸிஸ்கோவில் கதைக்களம் அமைக்கப்பட்டுள்ள இத்திரைப்படத்தில் ரீஸ் விதர்ஸ்பூன், மார்க் ரஃபலோ மற்றும் ஜோன் ஹெடர் ஆகியோர் நடித்துள்ளனர். ஐக்கிய அமெரிக்காவில் வசூலில் முதல் இடத்தை பிடித்தாலும், எதிர்பார்த்த அளவுக்கு வசூல் ஆகவில்லை இது **இஃப் ஒன்லி இட் வேர் ட்ரூ** என்ற நாவலை அடிப்படையாகக்கொண்டு எடுக்கப்பட்ட படம். திரைப்படத்தின் துணைத்த்லைப்பு: *இட்ஸ் அ வண்டர்ஃபுல் ஆஃப்டர் லைஃப்*
# ஜஸ்ட் லைக் ஹெவன் (திரைப்படம்)

## கதைச்சுருக்கம்

எலிசபெத் மாஸ்டர்சன்(ரீஸ் விதர்ஸ்பூன்) பணிக்காக தன் வாழ்க்கையையே அர்ப்பணித்துக்கொண்ட ஒரு இளம் மருத்துவர். இவர் கார் விபத்துக்கு உள்ளாகிறார். தன் மனைவியை இழந்த சோகத்தில் இருக்கும் டேவிட் அபாட்(மார்க் ரஃபலோ) மூன்று மாதங்கள் கழித்து எலிசபெத்தின் அடுக்குமாடி குடியிருப்பில் குடியேறுகிறார். அந்த குடியிருப்பில், எலிசபெத் டேவிட் முன்பு தோன்றுகிறார். எலிசபெத்துக்கு ஆவியை போன்ற குணாதிசயங்கள் காணப்படுகின்றன. இருவரும் சந்திக்கும் போது இருவருமே அதிர்ச்சிக்கு உள்ளாகின்றனர். எனினும் தன் நிலையை குறித்து அறியவில்லை. தன் வீட்டுக்குள் டேவிட் அத்துமீறி நுழைந்ததாக கருதுகிறார். பிறகே தன்னிலையை எலிசபத் உணருகிறார். எலிசபத் டேவிட்டை தவிர யார் கண்களிலும் படுவதில்லை, டேவிட் மட்டும் தான் எலிசபத்துடன் பேசவோ பார்க்கவோ முடிகிறது.  
எலிசபத்துக்கு தொடக்கத்தில் தன்னை குறித்த விவரங்களை முற்றிலும் மறந்திருந்தது. டேவிட்டும், இவளும் சேர்ந்து அவளை குறித்த விவரங்களைத்தேட சிறிது சிறிதாக நினைவு திரும்புகிறது. அப்போதுதான், தான் மருத்துவர் என்றும் விபத்தின் காரணமாக தான் கோமாவில் மூன்று மாத காலமாக இருப்பதையும் எலிசபெத் அறிகிறாள். எனினும் நீண்ட நாட்கள் கோமாவில் இருப்பதினால், எலிசபத்தின் உடலுக்கு உயிர் கொடுக்கும் கருவிகளின் செயல்பாட்டை நிறுத்த மருத்துவமனை முடிவு செய்கிறது. இதற்குள் எலிசபெத்தும் டேவிட்டும் காதல் வயப்படுகின்றனர். தன் மனைவி மறைந்த துக்கத்தில் இருந்து டேவிட் மீள்கிறான்.  
கருவிகளின் செயல்பட்டை நிறுத்துவதை தடுக்கும் பொருட்டு, டேவிட்டும் அவனது நண்பனும் எலிசபெத்தின் உடலை மருத்துவமனையில் இருந்து கடத்த முனைகின்றனர். எனினும் அது நிறைவேறாமால் பாதியில் நிற்கும் வேளையில், எலிசபெத்தின் உடலுக்கு நினைவு திரும்புகிறது. ஆனால் எலிசபெத்துக்கு தான் ஆவி உருவில் இருந்த நினைவுகள் அனைத்தும் மறந்து விடுவதால், டேவிட்டை அவரால் அடையாளம் கண்டு கொள்ள முடியவில்லை. இதனால் டேவிட் ஆழந்த மன வருத்தத்துக்கு உள்ளாகிறான்.  
ஒரு நாள் எலிசபெத், டேவிட்டை அவள் விட்டு மொட்டைமாடியில் சந்திக்கிறாள். டேவிட் தன் வீட்டுச்சாவியை எலிசபெத் கேட்கிறாள். சாவியை எலிசபெத்துக்கு கொடுக்கும் போது, இருவரின் கைகள் ஒன்றை ஒன்று தொடும் போது, எலிசபெத்துக்கு பழைய நினைவுகள் திரும்புகின்றன. பிறகு இருவரும் முத்தத்தை பரிமாறிக்கொள்கின்றனர்.
# படிமம்:Just like heaven.jpg

## Fair use rationale for ஜஸ்ட் லைக் ஹெவன் (திரைப்படம்)

This image was taken from http://www.impawards.com/2005/just_like_heaven.html and the copyright holder is DreamWorks pictures. It is believed that the use of scaled-down, low-resolution images of movie posters to illustrate the movie in question or to provide critical analysis of the poster content or artwork on the English-language Wikipedia, hosted on servers in the United States by the non-profit Wikimedia Foundation, qualifies as fair use under United States copyright law. The use of this image to identify the film does not effect the copyright holder's ability to distribute or otherwise make use of the said film.
# குணால்

**குணால்** (; 1977 – பெப்ரவரி 7, 2008), தமிழ் மற்றும் இந்தித் திரைப்பட நடிகராவார். 1999இல் காதலர் தினம் திரைப்படம் மூலம் கதாநாயகனாக திரையுலகிற்கு அறிமுகமானார்.  
மும்பையைச் சேர்ந்த குணால் கல்லூரிப் படிப்பை முடித்துவிட்டு வடிவழகு செய்து வந்தார். தமிழ் தவிர இந்தி படங்களிலும் குணால் நடித்தார். "தில் ஹை தில் மெய்ன்" என்ற படம் மூலம் இந்தி திரையுலகில் அறிமுகமானார்.  
இவர் பெப்ரவரி 7, 2008 இல் (பெப்ரவரி 6 நள்ளிரவில்) மும்பாயில் உள்ள அவரது வீட்டில் தற்கொலை செய்து கொண்டார். திருமணமான அவருக்கு மனைவியும், இரண்டு பெண் குழந்தைகளும் இருக்கிறார்கள்.
# குணால்

## நடித்த திரைப்படங்கள்

- காதலர் தினம்
- வருஷமெல்லாம் வசந்தம்
- பார்வை ஒன்றே போதுமே
- புன்னகை தேசம்
- அற்புதம்
- பேசாத கண்ணும் பேசுமே
- திருடிய இதயத்தை
- உணர்ச்சிகள்
- நிலவினிலே
- நண்பனின் காதலி
- தில் ஹை தில் மெய்ன்
# ஹீத் லெட்ஜர்

**ஹீத் அன்ட்ரூ வில்லியம்ஸ்** (*Heath Andrew williams*, ஏப்ரல் 4, 1979 – ஜனவரி 22, 2008) ஆஸ்திரேலியாவைச் சேர்ந்த ஹாலிவூட் நடிகர் ஆவார். ஆஸ்திரேலியாவின் பேர்த் நகரில், 10 வயதில் நாடகங்களில் நடிக்கத் துவங்கிய ஹீத், 1990களில் தனது 16வது வயது முதல் தொலைக்காட்சித் தொடர்களிலும், திரைப்படங்களிலும் நடித்து வந்தார் தொலைக்காட்சி நாடகங்களில் நடிக்க ஆரம்பித்த ஹீத் லெட்ஜர், தனது 19வது வயதில் *டென் திங்ஸ் ஐ ஹேட் அபவுட் யூ* என்ற படம் மூலம் ஹாலிவுட் திரையுலகில் கால் பதித்தார். புரோக்பேக் மவுண்டன் (*Brokeback Mountain*) என்ற படத்தில் நடித்ததற்காக ஆஸ்கார் விருதுக்கு பரிந்துரைக்கப்பட்டார்.  
ஜனவரி 22, 2008 இல் நியூ யோர்க்கில் உள்ள தனது வீட்டில் மருத்துவரால் பரிந்துரைக்கப்பட்ட மாத்திரைகளை தற்செயலாக அளவுக்கு அதிகமாகவும் தவறான நேரத்திலும் உட்கொண்டதால் ஹீத் லெட்ஜர் உயிரிழந்தார். கடைசியாக த டார்க் நைட் என்ற படத்தில் ஜோக்கர் வேடத்தில் நடித்திருந்தார்.  
2005 ஆம் ஆண்டு மிச்செல் வில்லியம்ஸ் என்ற நடிகையை ஹீத் லெட்ஜர் திருமணம் செய்து கொண்டார். இவர்களுக்கு மட்டில்டா என்ற பெண் குழந்தையும் உள்ளது. 2007 இல் இவர்கள் இருவரும் விவாகரத்து பெற்றனர்.
# காரி காஸ்பரொவ்

**காரி காஸ்பரொவ்** (*Гарри Кимович Каспаров*, (பி: ஏப்ரல் 13, 1963, அசர்பைஜான்), உருசியாவின் முதற்தர சதுரங்க ஆட்டவீரரும் முன்னாள் உலக சதுரங்க ஆட்ட வீரரும், எழுத்தாளரும், அரசியல்வாதியும் ஆவார். 2008ம் ஆண்டிற்கான ரஷ்ய அதிபர் தேர்தலில் ஒரு வேட்பாளரும் ஆவார்.  
காஸ்பரொவ் வயதில் குறைந்த உலக சதுரங்க ஆட்ட வீரராக (சாம்பியன்) 1985இல் தெரிவானார். 1993 வரை இவர் பன்னாட்டு சதுரங்கக் கூட்டமைப்பு (ஃபீடே) உலக சதுரங்க சாம்பியன் பட்டத்தை இவர் வைத்திருந்தார். 1993 இல் ஃபீடே உடனான முரண்பாட்டினை அடுத்து அவ்வமைப்பிலிருந்து விலகி *Professional Chess Association* என்ற அமைப்பை ஆரம்பித்தார். 200ம் ஆண்டு வரையில் விளாடிமிர் கிராம்னிக்குடன் விளையாடித் தோற்கும் வரையில் காஸ்பரொவ் "மரபுவழி" உலக சதுரங்க வீரர் (*"Classical" World Chess Championship*) பட்டத்தை தனக்கே தக்க வைத்திருந்தார். பெப்ரவரி 10, 1996 இல் ஐபிஎம்மின் "டீப் புளூ" கணினி இவரை ஆறு ஆட்டத் தொடரில் முதற்தடவையாக ஒரு ஆட்டத்தில் வென்று சாதனை படைத்தது. ஆனாலும் மற்றைய ஐந்து ஆட்டங்களில் மூன்றில் வென்றும் இரண்டில் சமன் செய்தும் காஸ்பரொவ் ஆட்டத்தை வென்றார். மே 1997 இல் டீப் புளூவுடன் இடம்பெற்ற இன்னுமொரு ஆறு-ஆட்டத் தொடர்ப்போட்டியில் டீப் புளூ 3.5-2.5 என்ற கணக்கில் காஸ்பரொவை வென்றது. இதுவே கணினி ஒன்று முதற்தடவையாக மனிதருடன் இடம்பெற்ற போட்டித் தொடரை வென்றது இதுவே முதற்தடவையாகும்.
# 1815

ஆண்டு ***1815*** (**MDCCCXV**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.
# 1815

## நிகழ்வுகள்

- ஜனவரி 3 - ஆஸ்திரியா, பிரித்தானியா, மற்றும் பிரான்ஸ் ஆகியன புரூசியா]]வுக்கும் ரஷ்யாவுக்கும் எதிராக இரகாசியா பாதுகாப்பு ஒப்பந்தத்தை ஏற்படுத்தின.
- ஜனவரி 8 - அண்ட்ரூ ஜாக்சன் தலைமையில் ஐக்கிய அமெரிக்கப் படைகள் லூசியானாவின் நியூ ஓர்லீன்சில் பிரித்தானியரைத் தோற்கடித்தனர்.
- பெப்ரவரி 10 - கண்டி இராச்சியத்தைக் கைப்பற்றும் நோக்கில் பிரித்தானியர் கண்டியினுள் நுழைந்தனர்.
- பெப்ரவரி 26 - நெப்போலியன் பொனபார்ட் எல்பாவிலிருந்து தப்பினான்.
- மார்ச் 1 - இத்தாலியின் தீவான எல்பாவுக்கு நாடு கடத்தப்பட்ட நெப்போலியன் பொனபார்ட் பிரான்ஸ் திரும்பினான்.
- மார்ச் 2 - கண்டி ஒப்பந்தம் என வழங்கப்படும் ஒப்பந்தத்தின் மூலம் கண்டி இராச்சியம் பிரித்தானியருக்குக் கொடுக்கப்பட்டது. பிடிபட்ட ஸ்ரீ விக்கிரம ராஜசிங்கன் தென்னிந்தியாவில் உள்ள வேலூர்க் கோட்டைக்கு அனுப்பப்பட்டான்.
- மார்ச் 15 - நேப்பில்ஸ் மன்னன் ஜோக்கிம் முராட் ஆஸ்திரியா மீது போர் தொடுத்தான்.
- மார்ச் 20 - எல்பாவிலிருந்து தப்பிய நெப்போலியன் ஆயிரக்கணக்கான பாடைவீரர்களைத் திரட்டிக்கொண்டு பாரிஸ் வந்து "நூறு நாட்கள்" ஆட்சி செய்தான்.
- ஏப்ரல் 5-ஏப்ரல் 12 - இந்தோனீசியாவின் டம்போரா மலை தீக்கக்கியதில் 92,000 பேர் வரையில் கொல்லப்பட்டனர்.
- ஏப்ரல் 15 - சல்லி என்றழைக்கப்பட்ட டச்சு செப்பு நாணயம் இலங்கையில் அறிமுகமானது.
- மே 3 - நேப்பில்சின் படைகளை ஆஸ்திரியா தோற்கடித்தது.
- மே 30 - இலங்கையிலிருந்து காயப்பட்ட போர்வீரர்களை ஏற்றி வந்த பிரித்தானியக் கிழக்கிந்தியக் கம்பனியின் *ஆர்னிஸ்டன்* என்ற கப்பல் தென்னாபிரிக்காவுக்கு அருகில் மூழ்கியதில் அதில் பயணம் செய்த 378 பேரில் 372 பேர் கொல்லப்பட்டனர்.
- ஜூன் 18 - நெப்போலியன் பொனபார்ட் வாட்டர்லூ என்னுமிடத்தில் இடம்பெற்ற சமரில் தனது இறுதித் தோல்வியைச் சந்தித்தான்.
- ஜூன் 22 - நெப்போலியன் மீண்டும் பதவியிழந்தான். 4 வயதான இரண்டாம் நெப்போலியன் ஜூன் 22 முதல் ஜூலை 7 வரை இரண்டு வாரங்களுக்கு ஆட்சியில் இருந்தான்.
- ஜூலை 8 - பதினெட்டாம் லூயி பாரிஸ் திரும்பி பிரான்சின் மன்னனான்.
- ஜூலை 17 - பிரான்சில் நெப்போலியன் பொனபார்ட் பிரித்தானியர்களிடம் சரணடைந்தான்.
- ஆகஸ்ட் - இலங்கைக்கு செல்வதற்காக அமெரிக்க மதப் பரப்பாளர்கள் குழு ஒன்று பொஸ்டனை விட்டுப் புறப்பட்டது.
- அக்டோபர் 15 - பிரான்சின் முதலாம் நெப்போலியன் சென் ஹெலெனா தீவுக்கு நாடு கடத்தப்பட்டான்.
- டீசம்பர் 7 - நெப்போலியனுக்கு ஆதரவாக இருந்த பிரெஞ்சுத் தளபதி மிக்கேல் நேய் என்பவனுக்கு மரண தண்டனை நிறைவேற்றப்பட்டது.
# 1815

## நாள் அறியப்படாதவை

- பிரித்தானியாவின் மதப் பரப்பாளர்கள் நியூசிலாந்து வந்தனர்.
- முதற் தர துடுப்பாட்டப் போட்டிகள் ஆரம்பமாயின.
# 1815

## பிறப்புகள்

- ஏப்ரல் 6 - மீனாட்சி சுந்தரம் பிள்ளை, தமிழறிஞர் (இ. 1876
- நவம்பர் 2 - ஜார்ஜ் பூல், இங்கிலாந்தைச் சேர்ந்த கணிதவியலாளர்
# 1837

: விக்டோரியா மகாராணி (1837-1901)]]
**1837** (**MDCCCXXXVII**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.
# 1837

## நிகழ்வுகள்

- மார்ச் 24 - கனடா நாட்டின் ஆப்பிரிக்கக் கனேடிய ஆண்களுக்கு வாக்குரிமை வழங்கப்பட்டது.
- ஜூன் 11 - மசாசுசெட்ஸ், பொஸ்டனில் ஐரிய-அமெரிக்கர்களுக்கிடையே இனக்கலவரம் மூண்டது.
- ஜூன் 20 - விக்டோரியா மகாராணி ஐக்கிய இராச்சியத்தின் அரசியாக முடி சூடினார்.
- நவம்பர் 7 - ஜே. ஏ. ஸ்டுவர்ட்-மக்கென்சி ஆளுநராக நியமனம் பெற்று இலங்கை வந்தார்.
# 1837

## தேதி அறியப்படாத நிகழ்வுகள்

- சாமுவேல் மோர்ஸ் என்பவர் தொலைத்தந்திக்கான காப்புரிமம் பெற்றார்.
- ஜார்ஜ் கிரே ஆஸ்திரேலியாவில் சிட்னிக்கு அருகே பாறை ஓவியத்தைக் கண்டுபிடித்தார்.
- யாழ்ப்பாணம் வெஸ்லியன் மகளிர் பாடசாலை ஆரம்பிக்கப்பட்டது.
# 1837

## பிறப்புகள்

- மார்ச் 18 - குரோவர் கிளீவ்லாண்ட், ஐக்கிய அமெரிக்காவின் 22வது, 24வது குடியரசுத் தலைவர் (இ. 1908)
# 1837

## இறப்புகள்

- பெப்ரவரி 10 - அலெக்சாண்டர் புஷ்கின், ரஷ்ய எழுத்தாளர், கவிஞர் (பி. 1799)
# 1810கள்

**1810கள்** என்றழைக்கப்படும் பத்தாண்டு காலம் 1810ஆம் ஆண்டு துவங்கி 1819-இல் முடிவடைந்தது.
# 1810கள்

## நிகழ்வுகள்

- இலங்கையில் புதிய நீதிமன்றச் சட்டம் இயற்றப்பட்டது (1811). மேல் நீதிமன்றம் இரண்டாகப் பிரிக்கப்பட்டது. ஒன்று கொழும்பில் பிரதம நீதியரசரின் நீதிமன்றமும், Puisne Justice என அழைக்கப்படும் நீதிமன்றம் யாழ்ப்பாணத்திலும் அமைக்கப்பட்டன. கிரிமினல் வழக்குகளுக்கு ஜூரி முறையும் அமுலுக்கு வந்தது.
- ஐரோப்பாவில் நெப்போலியப் போர்கள் முடிவுக்கு வந்தன.
- ஐக்கிய அமெரிக்காவுக்கும் ஐக்கிய இராச்சியத்துக்கும் இடையே போர் 1815 வரை நீடித்தது.
- கண்டி இராச்சியம் 1815 இல் பிரித்தானியாவால் கைப்பற்றப்பட்டது.
- மரத இராச்சியத்துக்கும் பிரித்தானிய கிழக்கிந்தியக் கம்பனிக்கும் இடையில் 1818 இல் மூன்றாம் போர் மூண்டது.
- இலங்கையில் உருளைக்கிழங்கு விளைச்சல் ஆரம்பிக்கப்பட்டது.
- அமெரிக்காவிலிருந்து மதப்பிரசாரகர்கள் இந்தியாவுக்கு அனுப்பப்பட்டனர் (1812).
- அமெரிக்க மதப்பிரசாரகர்கள் கொழும்பு வந்து சேர்ந்தனர் (1816)
# 1810கள்

## இலங்கையின் ஆளுநர்கள்

- ரொபேர்ட் பிரவுண்றிக் (1812)